Propunere de REGULAMENT DE PUNERE ÎN APLICARE AL CONSILIULUI de modificare a Regulamentului (CE) nr. 192/2007 de instituire a unei taxe antidumping definitive la importurile anumitor tipuri de polietilen tereftalat (PET) originar din India, Indonezia, Malaezia, Republica Coreea, Thailanda și Taiwan /* COM/2013/0238 final - 2013/0126 (NLE) */





EXPUNERE DE MOTIVE 1) Contextul propunerii 110 || · Motivele și obiectivele propunerii Prezenta propunere se referă la aplicarea Regulamentului (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1] (denumit în continuare „regulamentul de bază”) în cadrul procedurii privind importurile de anumite tipuri de polietilentereftalat (PET) originare din India, Indonezia, Malaysia, Republica Coreea, Thailanda și Taiwan. · Contextul general Prezenta propunere se înscrie în contextul punerii în aplicare a regulamentului de bază și se referă la retragerea a două angajamente de preț acceptate anterior de către Comisie (Decizia 2000/745/CE[2], astfel cum a fost modificată prin Decizia 2002/232/CE[3]), în cadrul procedurii antidumping menționate mai sus. 139 || · Dispoziții în vigoare în domeniul propunerii Prin Regulamentul (CE) nr. 192/2007[4], Consiliul a instituit o taxă antidumping definitivă la importurile de anumite tipuri de polietilentereftalat (PET) originar din India, Indonezia, Malaysia, Republica Coreea, Thailanda și Taiwan. Comisia, prin Decizia 2000/745/CE[5], astfel cum a fost modificată prin Decizia 2002/232/CE[6], a acceptat cinci angajamente de preț din partea unor societăți indiene și indoneziene. 141 || · Coerența cu alte politici și obiective ale Uniunii Nu se aplică. 2) Consultarea părților interesate și evaluarea impactului || · Consultarea părților interesate 219 || Părțile interesate vizate de procedură au avut posibilitatea de a-și prezenta observațiile, în conformitate cu articolul 8 alineatul (9) din regulamentul de bază. || · Obținerea și utilizarea expertizei 229 || Nu a fost necesar să se recurgă la expertiză externă. 230 || · Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, dar conține o listă exhaustivă de condiții care trebuie evaluate. 3) Elementele juridice ale propunerii 305 || · Rezumatul acțiunii propuse În prezent, Comisia elaborează o decizie referitoare la retragerea a două angajamente de preț, din cauza faptului că acestea au fost încălcate în mod repetat. Prin urmare, regulamentul subiacent al Consiliului de instituire a unei taxe antidumping definitive ar trebui, de asemenea, să fie modificat în mod corespunzător, și anume prin eliminarea societăților în cauză din lista societăților cu angajamente menționate la articolul 2 alineatul (3). Prin urmare, se propune adoptarea de către Consiliu a propunerii de regulament atașate, care trebuie publicată în Jurnalul Oficial al Uniunii Europene. 310 || · Temeiul juridic Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene. 329 || · Principiul subsidiarității Propunerea intră sub incidența competenței exclusive a Uniunii. În consecință, principiul subsidiarității nu se aplică. || · Principiul proporționalității Propunerea respectă principiul proporționalității din următoarele motive: 331 || Tipul acțiunii este descris în regulamentul de bază menționat anterior și exclude luarea de decizii la nivel național. 332 || Nu sunt necesare indicații privind măsura în care sarcina financiară și administrativă care revine Uniunii, guvernelor naționale, autorităților regionale și locale, operatorilor economici și cetățenilor este limitată la minimum și proporțională cu obiectivul propunerii. || · Alegerea instrumentelor 341 || Instrumentul propus: regulament. 342 || Alte mijloace nu ar fi adecvate din următorul motiv: regulamentul de bază menționat anterior nu prevede opțiuni alternative. 4) Implicațiile bugetare 409 || Propunerea nu are nicio implicație asupra bugetului Uniunii. 2013/0126 (NLE) Propunere de REGULAMENT DE PUNERE ÎN APLICARE AL CONSILIULUI de modificare a Regulamentului (CE) nr. 192/2007 de instituire a unei taxe antidumping definitive la importurile anumitor tipuri de polietilen tereftalat (PET) originar din India, Indonezia, Malaezia, Republica Coreea, Thailanda și Taiwan CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[7] (denumit în continuare „regulamentul de bază”), în special articolele 8 și 9, având în vedere propunerea prezentată de Comisia Europeană după consultarea Comitetului consultativ, întrucât: A. PROCEDURA ANTERIOARĂ (1) Consiliul, prin Regulamentul (CE) nr. 192/2007[8], a instituit o taxă antidumping definitivă pentru importurile de anumite tipuri de polietilentereftalat („PET”) originar din India, Malaysia, Republica Coreea, Thailanda și Taiwan, în urma unei reexaminări efectuate în perspectiva expirării măsurilor și a unei reexaminări intermediare parțiale. Măsurile au fost impuse inițial în luna august 2000[9]. În prezent, măsurile fac obiectul unei alte reexaminări în perspectiva expirării lor[10]. (2) Comisia, prin Decizia 2000/745/CE[11], a acceptat un angajament de preț, printre altele, din partea societății indoneziene P.T. Polypet Karyapersada („Polypet”). Ca urmare a constatărilor și a concluziilor referitoare la reexaminarea unui „exportator nou”[12], Comisia, prin Decizia 2002/232/CE[13] de modificare a Deciziei 2000/745/CE, a acceptat un angajament din partea societății indiene Futura Polymers Limited („Futura”). B. RETRAGEREA ANGAJAMENTELOR ȘI MODIFICAREA REGULAMENTULUI (CE) NR. 192/2007 (3) Comisia, prin Decizia XX[14], a retras acceptarea angajamentelor în ceea ce privește societățile Polypet și Futura. Prin urmare, articolul 2 alineatul (3) din Regulamentul (CE) nr. 192/2007 trebuie modificat în consecință. ADOPTĂ PREZENTUL REGULAMENT: Articolul 1 Tabelul prevăzut la articolul 2 alineatul (3) din Regulamentul (CE) nr. 192/2007 se înlocuiește cu următorul tabel: Țară || Companie || Codul adițional TARIC India || Reliance Industries Limited || A181 India || Pearl Engineering Polymers Limited || A182 India || Dhunseri Petrochem & Tea Limited || A585 Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Adoptat la Bruxelles, Pentru Consiliu Preşedintele [1] JO L 343, 22.12.2009, p. 51. [2] JO L 301, 30.11.2000, p. 88. [3] JO L 78, 21.3.2002, p. 12, JO C 116, 15.5.2003, p. 2. [4] JO L 59, 27.2.2007, p.1. [5] JO L 301, 30.11.2000, p. 88. [6] JO L 78, 21.3.2002, p. 12, JO C 116, 15.5.2003, p. 2. [7] JO L 343, 22.12.2009, p. 51. [8] JO L 59, 27.2.2007, p.1. [9] JO L 199, 5.8.2000, p. 48. [10] JO C 55, 24.2.2012, p. 4. [11] JO L 301, 30.11.2000, p. 88. [12] JO L 78, 21.3.2002, p. 4. [13] JO L 78, 21.3.2002, p. 12, JO C 116, 16.5.2003, p. 2. [14] A se vedea pagina XX din prezentul Jurnal Oficial.